CELEX: 31995R2624
Language: el
Date: 1995-11-10 00:00:00
Title: Κανονισμός (ΕΚ) αριθ. 2624/95 της Επιτροπής της 10ης Νοεμβρίου 1995 για τροποποίηση του κανονισμού (ΕΟΚ) αριθ. 3220/90 που ορίζει τις προϋποθέσεις χρήσης ορισμένων οινολογικών πρακτικών που προβλέπονται από τον κανονισμό (ΕΟΚ) αριθ. 822/87 του Συμβουλίου

Avis juridique important

|

31995R2624

Κανονισμός (ΕΚ) αριθ. 2624/95 της Επιτροπής της 10ης Νοεμβρίου 1995 για τροποποίηση του κανονισμού (ΕΟΚ) αριθ. 3220/90 που ορίζει τις προϋποθέσεις χρήσης ορισμένων οινολογικών πρακτικών που προβλέπονται από τον κανονισμό (ΕΟΚ) αριθ. 822/87 του Συμβουλίου  

Επίσημη Εφημερίδα αριθ. L 269 της 11/11/1995 σ. 0001 - 0002

ΚΑΝΟΝΙΣΜΟΣ  (ΕΚ) αριθ. 2624/95 ΤΗΣ ΕΠΙΤΡΟΠΗΣ της 10ης Νοεμβρίου 1995 για τροποποίηση του κανονισμού (ΕΟΚ) αριθ.  3220/90 που ορίζει τις προϋποθέσεις χρήσης ορισμένων οινολογικών πρακτικών που προβλέπονται από τον  κανονισμό (ΕΟΚ) αριθ. 822/87 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της  αμπελοοινικής αγοράς  (1), όπως τροποποιήθηκε τελευταία από τον κανονισμό (ΕΚ) αριθ. 1544/95  (2),  και ιδίως το άρθρο 15 παράγραφος 1, Εκτιμώντας: ότι ο κανονισμός (ΕΟΚ) αριθ. 3220/90 της Επιτροπής  (3) ορίζει τις προϋποθέσεις χρήσης ορισμένων  οινολογικών πρακτικών που προβλέπονται από τον κανονισμό (ΕΟΚ) αριθ. 822/87 7 ότι πρέπει να  συμπληρωθεί όσον αφορά τις προϋποθέσεις χρήσης των ενζυματικών παρασκευασμάτων β-γλυκανάσης, όπως  προβλέπεται από τον κανονισμό (ΕΟΚ) αριθ. 822/87 7 ότι έχει ζητηθεί η γνώμη της επιστημονικής επιτροπής τροφίμων για τις διατάξεις που ενδέχεται να  επηρεάσουν τη δημόσια υγεία 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3220/90 τροποποιείται ως εξής: 1.  στο άρθρο 1, προστίθεται η ακόλουθη νέα παράγραφος 3: «3.  Τα ενζυματικά παρασκευάσματα β-γλυκανάσης, των οποίων η χρήση για τη διαύγαση προβλέπεται στο  παράρτημα IV παράγραφος 1 στοιχείο ι) και παράγραφος 3 στοιχείο ιγ) του κανονισμού (ΕΟΚ) αριθ.  822/87, δεν μπορούν να χρησιμοποιούνται, εάν δεν ανταποκρίνονται στις προδιαγραφές που  περιλαμβάνονται στο παράρτημα ΙΙΙ του παρόντος κανονισμού.» 7 2.  το παράρτημα του παρόντος κανονισμού προστίθεται, ως παράρτημα ΙΙΙ, μετά το παράρτημα ΙΙ. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη  Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 10 Νοεμβρίου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ «ΠΑΡΑΡΤΗΜΑ ΙΙΙ Προδιαγραφές για β-γλυκανάσες 1.  Διεθνής κωδικοποίηση των β-γλυκανασών: E.C. 3-2-1-58 2.  Υδρολάση της β-γλυκάνης (που διασπά τη γλυκάνη του Botrytis cinerea) 3.  Προέλευση: Trichoderma harzianum 4.  Τομέας εφαρμογής: διάσπαση των β-γλυκανών που απαντούν στους οίνους, ιδίως σε όσους προέρχονται  από σταφύλια που είχαν προσβληθεί από βοτρύτη 5.  Μέγιστη δόση χρησιμοποίησης: 3 g ενζυματικού παρασκευάσματος που περιέχει 25  % αιωρούμενων  οργανικών υλών (T.O.S) ανά εκατόλιτρο.»